| **Šarlis Lebrenaspranc. *Charles Le Brun*** |
| --- |
|  |
| Šarlio Lebreno portretas, 1683–1686 m. (Nikola de Laržiljeras) |
| Gimė | 1619 m. vasario 24 d.Paryžius |
| Mirė | 1690 m. vasario 22 d. (70 metų)Paryžius |
| Tautybė | Prancūzas |
|  |
| Veikla | Dailininkas |
| Sritis | Barokas |
|  |
|  **Vikiteka** | Charles Le Brun |
| Parašas |
|  |

**Šarlis Lebrenas** (pranc. *Charles Le Brun*, *Lebrun*; 1619 m. vasario 24 d. – 1690 m. vasario 22 d.) – XVII a. prancūzų baroko tapytojas, dizaineris, architektas, teoretikas. Svarbiausias Prancūzijos dailininkas Liudviko XIV valdymo metu.

Biografija
----------

Šarlis Lebrenas gimė 1619 m. vasario 24 d. Paryžiuje. Jį protegavo kancleris Pjeras Segjeras. Iš pradžių Šarlis Lebrenas mokėsi pas Gijomą Perjė, po to − pas Simoną Vujė. 1642 m. išvyko į Romą, kur mokėsi pas Nikolą Puseną. Buvo ypač paveiktas Pjetro da Kortonos dailės. 1646 m. Lebrenas grįžo į Paryžių, išgarsėjo savo indėliu C*hâteau de Vaux-le-Vicomte* koplyčioje, atliktu po 1650 m. finansų ministro Nikolo Fukė užsakymu. Šie jo darbai patraukė karaliaus Liudviko XIV dėmesį, ir nuo 1661 m. jam nutapęs keliolika scenų iš Aleksandro Didžiojo gyvenimo, Lebrenas tapo pirmuoju karaliaus Liudviko XIV tapytoju (*premier peintre du roi*). 

1663 m. Lebrenas buvo paskirtas Gobelenų manufaktūros vadovu. Taip pat vadovavo Savonri kilimų manufaktūrai. Lebrenas buvo vienas Karališkosios tapybos ir skulptūros akademijos steigėjų ir pirmasis jos direktorius. Beveik tris dešimtmečius Lebrenas kūrė ir prižiūrėjo beveik visus Prancūzijos karališkuosius ir vyriausybės užsakymus tapybai, skulptūrai, gobelenams, baldams ir dekoracijų projektams. Jam vadovaujant, Gobelinų manufaktūra išaugo į vieną iš didžiausių Europos gobelenų gamintojų, tiekusių produkciją karališkiesiems dvarams. Šarlis Lebrenas dirbo Luvre, Fontenblo pilyje, daugiausiai kūrė Versalio rūmuose. Jį rėmė finansų ministras Žanas Batistas Kolberas, kuriam mirus 1683 m. dailininkas pradėjo prarasti karaliaus malonę. Šarlis Lebrenas mirė 1690 m. vasario 22 d. Paryžiuje.

Darbų galerija
--------------

* „Šv. Jono Evangelisto mirtis" (apie 1642 m. Šv. Mykolo bažnyčia Šardonė, Paryžius)„Šv. Jono Evangelisto mirtis" (apie 1642 m. Šv. Mykolo bažnyčia Šardonė, Paryžius)
* „Šv. Andriejaus kančios" (1646−47 m. J. Paul Getty muziejus)„Šv. Andriejaus kančios" (1646−47 m. J. Paul Getty muziejus)
* „Atgailaujanti Magdalena" (apie 1655 m. Luvras, Paryžius)„Atgailaujanti Magdalena" (apie 1655 m. Luvras, Paryžius)
* „Prancūzijos kancleris Pjeras Segjė" (apie 1660 m. Luvras, Paryžius)„Prancūzijos kancleris Pjeras Segjė" (apie 1660 m. Luvras, Paryžius)
* „Darijaus šeima prieš Aleksandrą" (apie 1660 m. Versalio rūmai)„Darijaus šeima prieš Aleksandrą" (apie 1660 m. Versalio rūmai)
* „Gento miesto ir tvirtovės užėmimas per 6 dienas 1678 m." (1681-84 m. Versalio rūmai)„Gento miesto ir tvirtovės užėmimas per 6 dienas 1678 m." (1681-84 m. Versalio rūmai)
* „Piemenų pagarbinimas" (1689 m. Luvras, Paryžius)„Piemenų pagarbinimas" (1689 m. Luvras, Paryžius)
* Gobelenas „Liudviko XIV apsilankymas Gobelenų manufaktūroje" (1673 m. Versalio rūmai)Gobelenas „Liudviko XIV apsilankymas Gobelenų manufaktūroje" (1673 m. Versalio rūmai)

Šaltiniai
---------

* Encyclopædia Britannica
* J. Paul Getty centras
* The Web Gallery of Art

|  |  |
| --- | --- |
|  | **Vikiteka: Charles Le Brun** – vaizdinė ir garsinė medžiaga  |